Viborger Samler, 1834-05-06
22 Soldater af det 36te Regiment ere i Paris forte til Abbediets Fængsel formedelst Deeltagelse i Menneskerettighedernes Association. 17 Underofficierer af det samme Regiment ere casserede, fordi de forsøgte paa at forføre Soldaterne. Der er anordnet en stræng Undersøgelse med Hensyn til dette Regiment. J Luneville og flere østlige Stæder ere 51 Underofficierer satte fast, der samtlige høre til Dragon- og Curasseer=Regimenterne. I et Regiment af sidstnævnte Vaabenart skal man have opdaget en vidt udbredt republicansk Forening. – Overalt taler man med levende Jnteresse om det vigtige Spørgsmaal, om Regieringen bør skadesløsholde Staden Lyon for den Skade, der ved de militaire Forholdsregler tilføiedes denne Stad. J Actstykket vises, at Ødelæggelsen hidrører fra Militairet og ikke fra Æventyrerne, at Loven af Vendemiaire, hvorved alle et Steds Jndvaanere forpligtes til at bære den ved Uroligheder i samme foraarsagede Skade, ikke var anvendelig paa Lyon, fordi denne Stad, formedelst Nationalgardens Opløsning ikke var istand til at beskytte sig selv, at hverken Municipalofficianterne eller de gode Borgere, havde forsømt nogen af deres Pligter. – Uagtet man frygter, at et Afslag vil sætte hele Lyons Jndustrie paa Spil, og det derfor var raadeligt at bringe et saadant Offer, saa troer man dog ikke, at Regjeringen eller Kammeret vil beqvemme sig til, at paalægge Nationen en ny Byrde, hvis Beløb synes at overstige alle hidtil gjorte Beregninger. – De Deputerede have bevilget de forlangte 400,000 Fr. til Offrene for de nyeste Begivenheder. Pairsrettens Special commission træder dagligt sammen; ved Mængden af Hæftelserne torde imidlertid Jnstructionen medtage over tre Maaneder. Rygtet, at Pairsretten skal forlægges til Versailles, vedbliver at holde sig, uagtet det modsiges i flere Blade. – J flere Huse i Gaden SteHygemtbe, der ligger tæt ved det Sted, hvor den Barricade stod, fra hvilken den unge Baillot blev skudt, har Politiet anstillet Undersøgelser. Flere Jndivider ere blevne hæftede, og et anseeligt Vaabenforraad borttaget hos en Meubelhandlerske, hvis Søn, Chef for en Section af Menneskerettighedernes Selskab, er undvegen. Denne Kones Huus synes at have tjent til et Foreningspunct for de Anarchister, der forsøgte at bringe dette Qvarteer i Oprør. – Om Aftenen den 21de April kom det ved Poisonniere-Barrieren til meget ubehagelige Stridigheder mellem de derværende Arbeidere og nogle Soldater af det 35te Regiment, hvilket desaarsag skal forlægges til Versailles. – Menneskerettighedernes Selskab i Paris har ingen Forsamlinger holdt siden. Medlemmerne af Centrolcommitteen ere for det Meste paa Flugten, alle Sectioner ere sprængte og Hovedmændenes Forsøg, paa, atter at samle dem, fuldkomment mislykkede; over Trediedelen af Sectionsmedlemmerne er udtraadt. Saaledes har - siger Le Temps – Associations loven allerede baaret fortræffelige Frugter." Fra Marseille skrives, at der hersker den største Gjæring i denne Stad, hvorfor Tropper og Nationalgarde Dag og Nat ere under Vaaben. Menneskerettighedernes Selskabs Sectioner i denne Stad forsamle sig dagligt; ifølge troværdige Beretninger skal deres Antal beløbe sig til 3800 Personer. – Hr. Bastide, der har været dømt in contumasiam for Deeltagelse i Oprøret den 5te og 6te Juni 1832, men senere var vendt tilbage og havde stillet sig som Fange, er frikiendt.